Publication: Magyar Közlöny
Issue: MK-2010-65 (Year: 2010, Number: 65)
Era: contemporary
Section: az Alkotmánybírósághoz az Országos Választási Bizottság (a továb biak ban: OVB) 322/2007. (IX. 12.) OVB határozata
Paragraph Index: 1584

az Alkotmánybírósághoz az Országos Választási Bizottság (a továb biak ban: OVB) 322/2007. (IX. 12.) OVB határozata (a továb biak ban: OVBh.) ellen. Egy beadványozó 2007. augusztus 13-án országos népszavazás kezdeményezésére irányulóan aláírásgyûjtõ ív mintapéldányát nyújtotta be, amelyen az alábbi kérdés szerepelt: „Egyetért-e Ön azzal, hogy az Országgyûlés a jelen kérdésben tartott népszavazás napját követõ 1 éven belül alkossa meg a nemzeti és etnikai kisebbségek országgyûlési képviseletérõl szóló tör vényt?” Az OVB határozatában megállapította, hogy az aláírásgyûjtõ ív a tör vény ben meghatározott formai, valamint a népszavazásra feltenni kívánt kérdésre vonatkozó tartalmi követelményeknek eleget tesz, ezért hitelesítésének akadálya nincs. A kifogástevõ álláspontja szerint a kérdés sérti az Alkotmány 28/C. § (5) bekezdés d) pontját, mert az Országgyûlés hatáskörébe tartozó szervezetalakítási kérdést tartalmaz. A kifogástevõ azért is megengedhetetlennek tartotta a kérdést, mert egy esetleges nemleges eredmény ellentétes volna az Alkotmánybíróság 35/1992. (VI. 10.) AB határozatában megállapított mulasztásos alkotmánysértésbõl következõ tör vényhozói kötelezettséggel. Ezért a kérdés a kezdeményezõ szerint burkolt alkotmánymódosításra irányul.

Source: https://magyarkozlony.hu/hivatalos-lapok/93be607e137660269176e8e6bc6d3e3d4da3c7ff/dokumentumok/6919b0c0f3d3f83439217421b4f892011d536ded/letoltes